પડધરીના પટેલ કન્યા છાત્રાલયમાં બે સગીરાઓને ગોંધી રાખી દુષ્કર્મ ગુજારવાના કેસમાં 20 વર્ષની સજા ભોગવનાર ધવલ ત્રિવેદીએ પેરોલ ઉપર છૂટીને વધુ એક યુવતીને શિકાર બનાવી છે. ધવલે ચોટીલામાં ખાનગી કલાસીસ શરૂ કરીને યુવતીઓના ટ્યુશન શરૂ કર્યા હતા. દરમિયાન તેના કલાસમાં આવતી એક યુવતીને મોહજાળમાં ફસાવી અપહરણ કર્યાનું સામે આવ્યું છે. હાલ આરોપી ધવલ ત્રિવેદી ગુમ છે અને તેની સાથે ગુમ થયેલી યુવતીનું મોબાઈલ લોકેશન પણ મળતા ચોટીલા પોલીસે ગુનો દાખલ કરી સીસીટીવી ફૂટેજના આધારે વધુ તપાસ હાથ ધરી છે.